

**XXIV. MEDZINÁRODNÝ SEMINÁR**

 **„TRAŤOVÉ STROJE V TEÓRII A V PRAXI - SETRAS 2024“**

 V Žiline 15. 7. 2024

Vážení páni,

 v termíne 23. - 24. 10. 2024 pripravuje VTS pri ŽU v Žiline **XXIV. medzinárodný seminár "Traťové stroje v teórii a v praxi - SETRAS 2024**", ktorý sa bude konať na Žilinskej Univerzite v Žiline. Pokračovanie v dlhoročnej tradícii konania týchto seminárov pokladáme za veľmi žiaduce, aby sa takto vytvorili podmienky a priestor pre pravidelné stretávanie sa širokého okruhu odborníkov spojené s výmenou informácií v tejto oblasti zo SR, ČR a ďalšieho zahraničia.

 V tomto roku prevzali záštitu nad seminárom významné osobnosti slovenskej vedeckej a hospodárskej sféry:

rektor Žilinskej univerzity v Žiline

**prof. Ing. Ján ČELKO, CSc.**

a

generálny riaditeľ ŽSR

**JUDr. Alexander SAKO**

 V snahe udržať konferenčný poplatok na prijateľnej výške napriek neustále stúpajúcim nákladom a pri zabezpečení vysokej kvality zborníka prednášok seminára a vysokej organizačnej a spoločenskej úrovne seminára **si Vás dovoľujeme požiadať o podporu tohto seminára.** Významná je aj možnosť takýmto spôsobom **propagovať Vašu firmu a jej aktivity**. V prípade Vášho kladného rozhodnutia si Vám dovoľujeme navrhnúť niekoľko foriem, ktorými je možné túto podporu realizovať.

 **REKLAMA**. Ak máte záujem predstaviť Vašu firmu širokému okruhu odborníkov, môžete si objednať tlačenú reklamu v zborníku prednášok, alebo môžete predstaviť Vaše výrobky a služby priamo na seminári formou malej výstavky, panelu prípadne propagačným vystúpenim Vášho zástupcu na seminári.

 **SPONZORSKÝ PRÍSPEVOK**. V prípade, že sa rozhodnete tento seminár sponzorovať a poskytnete nám sponzorský príspevok, bude Vaša firma s Vašim logom uvedená v materiáloch seminára (pozvánky, zborník prednášok a iné) ako sponzor. Sponzorujúca firma bude uvedená so svojim logom aj na internetovej stránke seminára. V prípade záujmu bude sponzorujúcej firme vytvorený priestor pre propagačné vystúpenie zástupcu firmy (ak nám to v návratke vyznačí). Poznamenávame, že sa rozposiela viac ako 1000 pozvánok v SR a do ČR a viac ako 400 pozvánok do ostatného zahraničia (s menom a logom sponzorov).

 Bližšie informácie o týchto formách podpory seminára sú uvedené v ďalšom texte. Dovoľujeme si Vás poprosiť, aby ste nám Vaše rozhodnutie o podpore seminára oznámili na priloženej návratke (ENAVRE24.DOC) najneskôr **do 22. 7. 2024** e-mailom, alebo a na adresu:

 **prof. Ing. Daniel Kalinčák, PhD.**

 **VTS pri Žilinskej univerzite**

 **Univerzitná 1**

 **010 26 ŽILINA**.

 Prípadné ďalšie informácie Vám môžu poskytnúť telefonicky, alebo e-mailom:

**prof. Ing. Daniel Kalinčák, PhD.** +421 (0)907 586 005,

e-mail: daniel.kalincak@fstroj.uniza.sk.

 Aktualizované informácie o seminári bude možné tiež nájsť na internete na stránke <http://www.vtszu.sk>.

 Podrobnejšie informácie o podmienkach sponzoringu a reklamy sú uvedené v ďalšom texte.

 Ohľadne riešenia finančných záležitostí sa spojte s pani Ing. Jankou Gallikou, PhD., e-mail: janka.gallik@gmail.com, mobil: +421 (0)948 740 074. Ohľadne riešenia reklamných panelov, stolov, plochy a pod. kontaktujte doc. Ing. Dalibora Bartu, PhD., e-mail: Dalibor.Barta@fstroj.uniza.sk, mobil: +421 (0)918 663 371, ktorý to organizačne zariaďuje.

 IČO 30 227 852, DIČ: 2020668782, IČ DPH: SK2020668782.

 Za pochopenie ďakuje a ostáva s pozdravom

 prof. Ing. Daniel Kalinčák, PhD.

 odborný garant seminára

 "Traťové stroje v teórii a v praxi"

# SPONZORING

 V prípade, že sa rozhodnete sponzorovať XXIV. medzinárodný seminár "Traťové stroje v teórii a v praxi - SETRAS 2024" a poskytnete organizátorom **sponzorský príspevok** na podporu organizácie seminára v sume **najmenej 350,- € do termínu 31. 7. 2024**, bude Vaša spoločnosť spolu s logom uvedená v ďalších materiáloch seminára (pozvánky, zborník prednášok, internetová stránka a pod.) ako jej sponzor. Sponzorujúca firma dostane bezplatne výtlačok zborníka prednášok. Okrem toho Vašej firme bude umožnené **bezplatné propagačné vystúpenie** na seminári v rozsahu 10 minút s využitím bežnej didaktickej techniky, za **predpokladu, že to na návratke vyznačíte,** pretože to z organizačných dôvodov (zostavenie časového programu seminára) nutne potrebujeme včas vedieť. Prosíme, aby ste nám Vaše rozhodnutie o sponzorovaní seminára **oznámili na priloženej návratke najneskôr do 22. 7. 2024.**

 V tomto prípade Vás prosíme, aby ste sponzorský príspevok poukázali v prospech účtu VTS pri ŽU Žilina, číslo 76511456/0900, konštantný symbol 308, variabilný symbol 120, Slovenská sporiteľňa, a.s., MsP Žilina (IBAN: SK6009000000000076511456, GIBASKBX).

 Pretože pozvánky budú rozposlané aj do zahraničia, prosíme Vás aby ste v návratke uviedli úplný oficiálny názov Vašej firmy nielen v slovenčine (češtine), ale **aj v angličtine**. Spolu s návratkou nám pošlite aj graficky kvalitne spracované logo, resp. znak Vašej firmy, najlepšie e-mailom, alebo na CD, USB kľúči vo formáte \*.cdr, prípadne v inom vhodnom formáte.

# REKLAMA

 Vašu reklamu uverejníme v zborníku prednášok, ktorý bude vytlačený vo formáte B5 ISO (176x250 mm). Poplatky sú určené za celostránkovú reklamu. Jednotlivé ceny dohodou sú:

 čiernobiela 95,- €

 dvojfarebná 160,- €

 plnofarebná 230,- €

 Predpokladáme, že budú dodané kompletné podklady na reklamu v elektronickej forme (e-mailom, alebo na CD, resp. USB kľúči).

 Ak máte záujem predstaviť Vaše výrobky, služby a pod. priamo na seminári formou malej výstavky, ponúkame Vám možnosť prezentovať ich na paneloch, resp. stoloch, prípadne si môžete rezervovať priestor na prezentáciu Vašich výrobkov. Jednotlivé ceny dohodou sú:

 poskytnutie panelu, resp. stola 95,- €,

 vystavenie vlastného panelu 60,- €,

 priestor na prezentáciu 60,- €/m2.

Poplatky za iné formy propagácie budú dohodnuté individuálne.

 Každá firma, **ktorá si objedná platenú reklamu v zborníku**, dostane zdarma zborník prednášok seminára. Propagácia Vašej firmy priamo na seminári Vám bude fakturovaná po skončení seminára.

 V prípade, že máte záujem o propagáciu Vašej firmy na seminári, prosíme, aby ste nám poslali **vyplnenú návratku**, ktorá slúži ako záväzná objednávka, **najneskôr do 22. 7. 2024.** Ak si objednáte reklamu v zborníku prednášok, prosíme **zaslať graficky spracovanú reklamu najneskôr do 5. 8. 2024** (prednostne vo formáte \*.pdf, prípadne \*.cdr). Poplatok za reklamu v zborníku Vám bude fakturovaný po dodaní tlačových podkladov na reklamu. Uhradenie faktúry v termíne splatnosti je podmienkou pre uverejnenie reklamy v zborníku.

 Pri zostavovaní reklamnej stránky treba uvážiť, že rozmer stránky je síce 176 x 250 mm, ale je nutné ponechať istú rezervu na orezanie zborníka a tiež aj na jeho väzbu (ak reklamná stránka nie je usporiadaná na „spadavku“).

# PROPAGAČNÉ VYSTÚPENIE NA SEMINÁRI

 Ponúkame Vám aj propagačné vystúpenie v priebehu seminára. Propagačné vystúpenia budú zaradené do bloku vystúpení. K dispozícii je bežná didaktická technika (PC + data projektor). Cena dohodou je 55,- € za každých 5 minút propagačného vystúpenia zástupcov firmy. **Aby bolo možné Vaše propagačné vystúpenie zaradiť do časového programu seminára, je nutné, aby ste nám to oznámili na návratke** **najneskôr do 22. 7. 2024**.

Formulár objednávky propagácie je v súbore: ENAVRE24.docx.